CELEX: 32003R1128
Language: ro
Date: 2003-06-16 00:00:00
Title: Regulamentul (CE) nr. 1128/2003 al Parlamentului European Și al Consiliului din 16 iunie 2003 de modificare a Regulamentului (CE) nr. 999/2001 privind prelungirea perioadei de aplicare a măsurilor tranzitorii

Anunţ juridic important

|

32003R1128

Official Journal L 160 , 28/06/2003 P. 0001 - 0002 Ediţie specială în limba cehă Chapter 3 Volume 39 P. 159  - 160 Ediţie specială în limba estonă Chapter 3 Volume 39 P. 159  - 160 Ediţie specială în limba maghiară Chapter 3 Volume 39 P. 159  - 160 Ediţie specială în limba lituaniană Chapter 3 Volume 39 P. 159  - 160 Ediţie specială în limba letonă Chapter 3 Volume 39 P. 159  - 160 Ediţie specială în limba malteză Chapter 3 Volume 39 P. 159  - 160 Ediţie specială în limba polonă Chapter 3 Volume 39 P. 159  - 160 Ediţie specială în limba slovacă Chapter 3 Volume 39 P. 159  - 160 Ediţie specială în limba slovenă Chapter 3 Volume 39 P. 159  - 160

		20030616Regulamentul (CE) nr. 1128/2003 al Parlamentului European Și al Consiliuluidin 16 iunie 2003de modificare a Regulamentului (CE) nr. 999/2001 privind prelungirea perioadei de aplicare a măsurilor tranzitoriiPARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 152 alineatul (4) litera (b),având în vedere propunerea Comisiei [1],având în vedere avizul Comitetului Economic și Social European [2],după consultarea Comitetului Regiunilor,în conformitate cu procedura prevăzută la articolul 251 din Tratat [3],întrucât:(1) Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă [4] oferă o bază juridică unică pentru toată legislația referitoare la encefalopatiile spongiforme transmisibile în Comunitate.(2) Regulamentul (CE) nr. 999/2001 stabilește normele pentru determinarea statutului unui stat membru, al unei țări terțe sau al uneia dintre regiunile acestora în ceea ce privește encefalopatia spongiformă bovină (ESB). Acest statut (denumit în continuare "statut ESB") determină anumite măsuri cu privire la combaterea ESB, precum și la schimburile și importul de anumite animale vii și produse de origine animală. Regulamentul menționat prevede faptul că, înainte de a determina statutul ESB, trebuie adoptate măsuri tranzitorii pe o perioadă maximă de doi ani.(3) Regulamentul (CE) nr. 1326/2001 al Comisiei [5] prevede măsuri tranzitorii aplicabile pe o perioadă maximă de doi ani începând de la 1 iulie 2001.(4) S-au ridicat anumite probleme legate de aplicarea criteriilor stabilite de Regulamentul (CE) nr. 999/2001 pentru determinarea statutului ESB. Comisia a discutat cu statele membre modificările care ar putea fi aduse acestor criterii pentru a obține o mai bună concordanță între statutul ESB și risc. Rezultatul acestor discuții ar putea fi influențat semnificativ de evoluțiile privind capitolul ESB din codul zoosanitar internațional al Oficiului Internațional de Epizootii.(5) Perioada de aplicare a măsurilor tranzitorii ar trebui prelungită pentru a permite încheierea acestor discuții.(6) Prin urmare, Regulamentul (CE) nr. 999/2001 ar trebui modificat în consecință,ADOPTĂ PREZENTUL REGULAMENT:Articolul 1La articolul 23 din Regulamentul (CE) nr. 999/2001, al doilea paragraf se înlocuiește cu următorul text:"În conformitate cu această procedură, se adoptă măsuri tranzitorii pe o perioadă care expiră la 1 iulie 2005, pentru a permite trecerea de la regimul actual la regimul stabilit prin prezentul regulament."Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Luxemburg, 16 iunie 2003.Pentru Parlamentul EuropeanPreședinteleP. CoxPentru ConsiliuPreședinteleG. Papandreou[1] Propunerea din 5 martie 2003 (nepublicată încă în Jurnalul Oficial).[2] Avizul din 14 mai 2003 (nepublicat încă în Jurnalul Oficial).[3] Avizul Parlamentului European din 3 iunie 2003 (nepublicat încă în Jurnalul Oficial) și Decizia Consiliului din 11 iunie 2003.[4] JO L 147, 31.5.2001, p. 1. Regulament astfel cum a fost modificat ultima dată prin Regulamentul (CE) nr. 650/2003 al Comisiei (JO L 95, 11.4.2003, p. 15).[5] JO L 177, 30.6.2001, p. 60. Regulament astfel cum a fost modificat ultima dată prin Regulamentul (CE) nr. 270/2002 al Comisiei (JO L 45, 15.2.2002, p. 4).--------------------------------------------------